open-index/open-wikipedia-markdown huggingface dataset:
Ιωάννης Α΄ του Μπλουά

Ο **Ιωάννης Α΄** (*Jean de Châtillon*, πέθανε στις 5 Μαΐου 1280) από τον Οίκο του Σατιγιόν ήταν κόμης του Μπλουά και κύριος του Σατιγιόν (1241 - 1280).
## Βιογραφία
Ήταν ο μεγαλύτερος γιος και διάδοχος του Ούγου Α΄ του Σατιγιόν και της Μαρίας του Αβέν.

Νυμφεύτηκε την Ιωάννα της Βρετάνης και απέκτησε κόρη την Ιωάννα.

Το 1256, με τον θάνατο της εξαδέλφης του Ματθίλδης του Μπλουά, κατόρθωσε να ενώσει ξανά τις κομητείες του Μπλουά και του Σαρτρ, τις οποίες κληροδότησε στην κόρη του Ιωάννα.

Ο Ιωάννης και η σύζυγός του ίδρυσαν πολλά μοναστήρια, όπως το μοναστήρι του Λα Γκις. Επέτρεψε στην ενορία του Κουσύ την διεξαγωγή αθλητικών αγώνων, που έμειναν γνωστοί σαν αγώνες ράγκμπι (1260) και συνεχίστηκαν για άλλους 5 αιώνες. Αργότερα πολλές άλλες μονές ακολούθησαν το συγκεκριμένο παράδειγμα.

## Οικογένεια
Νυμφεύτηκε (1254) την Αλίκη των Ντρε, κόρη του Ιωάννη Α΄ της Βρετάνης και της Λευκής της Ναβάρρας, με την οποία απέκτησε τέκνο:
* Ιωάννα 1253;-1291, κόμισσα του Μπλουά, παντρεύτηκε τον Πέτρο Α΄ των Καπετιδών κόμη του Αλανσόν.

## Πρόγονοι




## Παραπομπές


## Πηγές
* M. A. Pollock, Scotland, England and France After the Loss of Normandy, 1204-1296, (The Boydell Press, 2015)

Κατηγορία:Κόμητες του Μπλουά
Κατηγορία:Οίκος του Σατιγιόν
Ιωάννα του Μπλουά

Η **Ιωάννα** (*Jeanne de Blois*, 1253 - 29 Ιανουαρίου 1291) από τον Οίκο του Σατιγιόν ήταν κόμισσα του Μπλουά και κυρία του Αβέν (1280 - 1291).

## Βιογραφία
Ήταν κόρη και διάδοχος του Ιωάννη Α΄ των Σατιγιόν κόμη του Μπλουά και της Αλίκης των Ντρε, κόρης του Ιωάννη Α΄ δούκα της Βρετάνης. 

Δέχτηκε την κομητεία του Σαρτρ από τον πατέρα της, όσο εκείνος ακόμη ζούσε. Πριν τον τέλος της πώλησε τα εδάφη αυτά στον Φίλιππο Δ΄ της Γαλλίας (1291). Παραχώρησε το Αλανσόν στον εξάδελφό της Ούγο Β΄ των Σατιγιόν κόμη του Μπλουά, όπως επίσης στον Ούγο πήγαν όλοι οι τίτλοι της μετά τον θάνατό της.

## Οικογένεια
Παντρεύτηκε (1263) τον Πέτρο Α΄ των Καπετιδών κόμη του Αλανσόν και είχε τέκνα;
* δυο γιοοί που απεβίωσαν και οι δύο σε βρεφική ηλικία.  

## Πρόγονοι

## Παραπομπές


## Πηγές
* Gesta Philippi Tertia Francorum Regis

Κατηγορία:Κόμητες του Μπλουά
Κατηγορία:Οίκος του Σατιγιόν
Κατηγορία:Κόμισσες του Αλανσόν
Ούγος Β΄ του Μπλουά

Ο **Ούγος Β΄** (*Hugues II de Châtillon*, πέθανε το 1307) από τον Οίκο του Σατιγιόν ήταν κόμης του Μπλουά (1291 - 1307) και, ως Ούγος Δ΄, κόμης του Σεν Πολ (1289 - 1292).

## Βιογραφία
Ήταν γιος του Γκυ Γ΄ κόμη του Σαιν-Πολ και της Ματθίλδης της Βραβάντης, κόρης του Ερρίκου Β΄ δούκα της Βραβάντης. Ήταν εγγονός -από πατέρα- του Ούγου Α΄ κόμη του Σαιν-Πολ.

## Οικογένεια
Νυμφεύτηκε την Βεατρίκη του Νταμπιέρ (1287), κόρη του Γκυ κόμη της Φλάνδρας, με την οποία απέκτησε : 
* Γκυ Α΄ απεβ. 1342, κόμης του Μπλουά.
* Ιωάννης, απεβ. το 1329.

## Πρόγονοι




## Παραπομπές


## Πηγές

*Randall Fegley, The Golden Spurs of Kortrijk: How the Knights of France Fell to the Foot Soldiers of Flanders in 1302, (McFarland & Co., 2002)

Κατηγορία:Κόμητες του Μπλουά
Κατηγορία:Οίκος του Σατιγιόν
Κάρολος του Σουασόν

Ο **Κάρολος των Βουρβόνων** (γαλλ.: *Charles de Bourbon*, 3 Νοεμβρίου 1566 - 1 Νοεμβρίου 1612) από τον Οίκο των Βουρβόνων-Κονντέ ήταν Γάλλος πρίγκιπας και στρατιωτικός διοικητής κατά τη διάρκεια των αγώνων για τη θρησκεία και τον θρόνο της Γαλλίας στα τέλη του 16ου αιώνα.

## Βιογραφία
Γεννήθηκε στο Νοζάν-λε-Ροτρού του Σουασόν και ήταν ο τέταρτος γιος του Λουδοβίκου Α΄ πρίγκιπα του Κοντέ και της Φραγκίσκης των Βαλουά-Ορλεάνης, κόρης του Φραγκίσκου μαρκησίου του Ροτελέν (γιου του Λουδοβίκου Α΄ δούκα του Λονγκεβίλ).

## Οικογένεια
Το 1601 νυμφεύτηκε την Άννα κόμισσα του Κλερμόν-αν-Μπωβαιζί, κόρη του Λουί κόμη του Μονταφιέ και είχε τέκνα:
* Λουδοβίκος 1604-1641, κόμης του Σουασόν.
* Λουίζα 1603-1637, παντρεύτηκε τον 2ο εξάδελφό της Ερρίκο Β΄ των Βαλουά δούκα του Λονγκεβίλ. 
* Μαρία 1606-1692, παντρεύτηκε τον Θωμά-Φραγκίσκο της Σαβοΐας πρίγκιπα του Καρινιάνο.
* Καρλόττα-Άννα 1608-1623, Ελισάβετ 1610-1611, απεβίωσαν ανήλικα.

## Πρόγονοι

## Πηγές
* Père Anselme (1726). "Ducs de Bourbon: Comtes de Soissons". Histoire Genealogique et Chronologique de la Maison Royale de France (in French). Paris: Compagnie des Libraires. p. 350.

Κατηγορία:Κόμητες του Σουασόν
Κατηγορία:Οίκος των Βουρβόνων-Κοντέ
Κατηγορία:Ιππότες του Τάγματος του Αγίου Πνεύματος
Γκωτιέ Β΄ ντ'Αβέν

Ο **Γκωτιέ** ή **Βάλτερ Β΄ της Αβέν** (γαλλ. *Gautier*, γερμ. *Walter II d'Avesnes*, 1170 - 1244) από τον Οίκο του Αβέν ήταν κύριος της Αβέν, του Λεζ-αν-Αινώ, του Κοντέ και της Γκιζ, και μέσω του γάμου του με την Μαργαρίτα του Μπλουά κόμης του Μπλουά και της Σαρτρ, ήταν γιος του Ιακώβου Α΄ κυρίου του Αβέν και της Αδέλας του Γκιζ. Ο Βάλτερ πολέμησε στο πλευρό του Φερδινάνδου, κόμη της Φλάνδρας στη μάχη του Μπουβίν (1214) και στην συνέχεια αναχώρησε για τους Αγίους Τόπους. Συνελήφθη αιχμάλωτος, απελευθερώθηκε ύστερα από τα λύτρα που πλήρωσαν οι Ναΐτες Ιππότες και στην συνέχεια βοήθησε στην κατασκευή του κάστρου του Πιλγκρίμ (1218), δωρίζοντας για αυτήν περίπου 1000 Σαρακηνά μπεζάντια.  
Με τα έσοδα που είχε από τα εδάφη του Γκιζ, μπόρεσε να ενισχύσει όλα τα κάστρα του. Έκτισε επιπλέον ένα μεγάλο κάστρο, προκειμένου να ελέγξει τον δρόμο προς την κομητεία του Αινώ.    

## Οικογένεια

Με την σύζυγό του Μαργαρίτα κόμισσα του Μπλουά, κόρη του Θεοβάλδου Ε΄ κόμη του Μπλουά απέκτησε:

* Μαρία 1200-1241, κόμισσα του Μπλουά, παντρεύτηκε τον Ούγο Α΄ των Σατιγιόν κόμη του Μπλουά και Ε΄ του Σαιν-Πολ.
* Ισαβέλλα, παντρεύτηκε τον Ιωάννη κύριο του Ουαζύ & Μοντρέιγ.

## Πρόγονοι





## Παραπομπές
 		


## Πηγές

*F. Raymond, Histoire populaire illustree de la Champagne du Barrois et de la Brie, Vol. I, (Librairie Historique des Provinces, 1903)
*Hugh Kennedy, Crusader Castles, (Cambridge University Press, 2001)
*Jaroslav Folda, Crusader Art in the Holy Land, From the Third Crusade to the Fall of Acre, (Cambridge University Press, 2005)
*Henri Platelle, Presence de l'au-dela: une vision medievale du monde, 284.

Κατηγορία:Κόμητες του Μπλουά
Κατηγορία:Οίκος του Αβέν
Λουδοβίκος του Σουασόν

Ο **Λουδοβίκος** (γαλλ.: *Louis de Bourbon*, 1 Μαΐου 1604 - 6 Ιουλίου 1641) από τον Οίκο των Βουρβόνων-Κοντέ ήταν κόμης του Σουασόν (Soissons).

## Βιογραφία
Ήταν ο μόνος γιος του Καρόλου κόμη του Σουασόν και της Άννας, κόρης του Λουδοβίκου κόμη του Μονταφιέ.

## Οικογένεια
Από τη μη νόμιμη σχέση του με την Ελισάβετ ντε Χάιγ είχε ένα φυσικό τέκνο:
* Λουδοβίκος-Ερρίκος 1640-1703, νυμφεύτηκε την Αγγελική-Κουνιγούνδη ντε Μονμορανσύ-Λουξεμβούργου, κόρη του Φραγκίσκου-Ερρίκου ντε Μονμορανσύ, δούκα του Λουξεμβούργου. Είχαν τέκνο:
** Λουίζα-Λεοντίνη 1696-1721, πριγκίπισσα του Νεσατέλ, παντρεύτηκε τον Κάρολο-Φίλιππο των Αλμπέρ δούκα του Λυύν (Luynes).

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος των Βουρβόνων-Κοντέ
Κατηγορία:Κόμητες του Σουασόν
Ούγος Α΄ του Μπλουά

Ο **Ούγος Α΄** (*Hugues Ier de Châtillon*, 1198 – 9 Απριλίου 1248) από τον Οίκο του Σατιγιόν ήταν κόμης του Μπλουά (1230 - 1241) (από τη σύζυγό του)· ως Ούγος Ε΄ κόμης του Σαιν-Πολ (1226 - 1248) (από τη μητέρα του) και κύριος του Σατιγιόν (από τον πατέρα του).

## Βιογραφία
Ήταν γιος του Γκωτιέ/Βάλτερ Γ΄ κυρίου του Σατιγιόν και της Ελισάβετ των Κανταβαίν, κόρης και κληρονόμου του Ούγου Δ΄ κόμη του Σαιν-Πολ.

Ο Ούγος Α΄ ίδρυσε μονή Κιστερκιανών στο Κουιγύ (Couilly) (1226) και στο Τρουασί (Troissy) (1232). 
Στόχευε να ακολουθήσει τον Λουδοβίκο Θ΄ της Γαλλίας στην Ζ΄ Σταυροφορία, αλλά απεβίωσε πριν πραγματοποιηθεί.

## Οικογένεια
Νυμφεύτηκε στον πρώτο του γάμο την Αγνή του Μπαρ-λε-Ντυκ, κόρη του Θεοβάλδου/Τιμπώ Α΄ του Μπαρ-λε-Ντυκ και της Ερμεσέντ του Μπαρ-συρ-Σεν (1216), η οποία απεβίωσε το 1225 .

Το 1226 ο Ούγος νυμφεύτηκε σε δεύτερο γάμο του την Μαρία του Μπλουά κόρη του Γκωτιέ Β΄ κυρίου του Αβέν και της Μαργαρίτας των Μπλουά κόμισσας του Μπλουά, με την οποία απέκτησε:

* Ιωάννης Α΄ απεβ. 1280, κόμης του Μπλουά .
* Γκυ Γ΄ απεβ. 1289, κόμης του Σαιν-Πολ 
* Γκωτιέ Δ΄ απεβ. 1261, κύριος του Σατιγιόν  Γιος του ήταν ο:
** Γκωσέ Ε΄ γενν. π. 1249, κύριος του Σατιγιόν. Μεταξύ των τέκνων του ήταν η:
*** Ιωάννα π. 1285-1354, παντρεύτηκε τον Γκωτιέ/Βάλτερ Ε΄ κόμη του Μπριέν και δούκα των Αθηνών.
* Ούγος απεβ. 1255.
* Μπαζίλ απεβ. 1280, ηγουμένη του αββαείου της Νοτρ Νταμ ντυ Βαλ.

Όταν απεβίωσε η Μαρία το 1241, ο Ούγος νυμφεύτηκε στον τρίτο του γάμο την Μαώ, αδελφή του Βαλδουίνου Γ΄ κόμη του Γκιν (Guînes).

## Πρόγονοι




## Παραπομπές


## Πηγές
* Anne E. Lester, Creating Cistercian Nuns: The Women's Religious Movement and Its Reform in Thirteenth Century Champagne, (Cornell University Press, 2011)
* Theodore Evergates, The Aristocracy in the County of Champagne, 1100-1300, (University of Pennsylvania Press, 2007)

Κατηγορία:Κόμητες του Μπλουά
Κατηγορία:Οίκος του Σατιγιόν
Κομητεία Σούφου

Η **Κομητεία Σούφου (Κασγκάρ Κονασεχέρ) **(κινεζικά: 疏附縣, ουιγουρικά: قەشقەر كونا شەھەر ناھىيىسى, Қәшқәр Кона Шәһәр Наһийиси, Ουιγουρικό Λατινικό Αλφάβητο: Qeshqer Kona Sheher Nahiyisi, Ουιγουρικό Νέο Αλφάβητο: Ⱪəxⱪər Kona Xəⱨər Naⱨiyisi) είναι κομητεία στην Αυτόνομη Ουιγουρική Περιφέρεια του Σιντσιάνγκ και βρίσκεται υπό την διαχείριση του Νομού Κασγκάρ. Έχει έκταση 3.513 τετραγωνικών χιλιομέτρων. Σύμφωνα με την απογραφή του 2002, η κομητεία είχε πληθυσμό 360.000 κατοίκων. 

## Επίθεση το 2013

Στις 15 Δεκεμβρίου 2013, 16 άνθρωποι σκοτώθηκαν σε μια επίθεση σε ένα αστυνομικό σταθμό. Μια ομάδα, οπλισμένη με μαχαίρια και βόμβες, επιτέθηκαν στον αστυνομικό σταθμό και σκότωσαν δύο αστυνομικούς. Στον απόηχο του γεγονότος, οι 14 από τους 16 επιτιθέμενους σκοτώθηκαν από ειδικές μονάδες της αστυνομίας.

## Δείτε επίσης
* Χάρτης Μακάν

## Παραπομπές

Κατηγορία:Κομητείες του Σιντσιάνγκ
Κάρολος του Σαρολαί

Ο **Κάρολος**, γαλλ.: Charles (1700–1760) από τον Οίκο των Βουρβόνων-Κοντέ ήταν κόμης του Σαρολαί (Charolais).

## Βιογραφία
Ήταν ο δευτερότοκος γιος του Λουδοβίκου Γ΄ πρίγκιπα του Κοντέ και της Λουίζας-Φραγκίσκης των Βουρβόνων, νόθης κόρης του Λουδοβίκου Δ΄ της Γαλλίας.

## Οικογένεια
Νυμφεύτηκε μυστικά την Ιωάννα ντε Σαιν Ρεμύ, απόγονο του Ερρίκου των Βαλουά, νόθου γιου του Ερρίκου Β΄ της Γαλλίας. Είχε τέκνο:
* Λουδοβίκος-Θωμάς-Κάρολος 1718–1799, εξορίστηκε στην Αγγλία.

Από τη μη νόμιμη σχέση του με την Μαργαρίτα Καρόν ντε Ρανκουρέλ είχε δύο φυσικά τέκνα:
* Μαρία-Μαργαρίτα 1752–1830, παντρεύτηκε τον Διονύσιο-Νικόλαο κόμη του Πουζέ.
* Καρλόττα-Μαργαρίτα-Ελισάβετ 1754–1839, παντρεύτηκε τον Φραγκίσκο-Ξαβιέ-Ιωσήφ κόμη του Λοβεντάλ, γιο του Ουλρίκ Φρεντερίκ Βολντμάρ του Λοβεντάλ στρατάρχη της Γαλλίας.

## Πρόγονοι

## Αναφορές


Κατηγορία:Οίκος των Βουρβόνων-Κοντέ
Κατηγορία:Ιππότες του Τάγματος του Αγίου Πνεύματος
Λουδοβίκος του Κλερμόν

Ο **Λουδοβίκος**, γαλλ. Louis (15 Ιουνίου 1709 - 16 Ιουνίου 1771) από τον Οίκο των Βουρβόνων-Κονντέ ήταν κόμης του Κλερμόν (Clermont).

## Βιογραφία
Ήταν ο τρίτος γιος του Λουδοβίκου Γ΄ πρίγκιπα του Κοντέ και της Λουίζας-Φραγκίσκης των Βουρβόνων νόθης κόρης του Λουδοβίκου ΙΔ΄ της Γαλλίας. Κατά τη γέννησή του τού δόθηκε ο τίτλος του κόμη του Κλερμόν. Ο δευτερότοκος αδελφός του Κάρολος κόμης του Σαρολαί ήταν πρωθυπουργός του Λουδοβίκου ΙΕ΄ της Γαλλίας.

Κατά τον Επταετή Πόλεμο, μετά την αποτυχημένη Γαλλική εισβολή στο Αννόβερο, ανέλαβε διοικητής των Γαλλικών δυνάμεων στη Γερμανία το 1758. Δεν μπόρεσε να σπάσει την Αγγλο-Γερμανική γραμμή του Φερδινάνδου των Γουέλφων δούκα του Βόλφενμπυτελ, κατάφερε όμως να καταλάβει το Αννόβερο.

Όταν ο πρωτότοκος αδελφός Λουδοβίκος-Ερρίκος Α΄ πρίγκιπας του Κοντέ απεβίωσε και άφησε έναν γιο 4 ετών, ο Λουδοβίκος ανέλαβε την ανατροφή του. Ο κριτικός λογοτεχνίας Σαρλ-Ωγυστίν Σαιν-Μπεβ αναφέρει γι' αυτόν ότι "ήταν ηγούμενος in commendam (επιμελητής) του αββαείου του Σαιν-Ζερμαίν-ντε-Πρε, στρατιωτικός, με ελευθεριότητα στην ηθική του, μέλος της Ακαδημίας, αντίθετος της Συνέλευσης και θρησκευόμενος κατά τα τελευταία έτη του. Με αυτά τα αντιθετικά χαρακτηριστικά ήταν ένας ασυνήθιστος χαρακτήρας, που από τα προνόμια και την ευχαρίστηση διολίσθησε στην κατάχρηση και το σκάνδαλο".

Έγινε ο 5ος μέγας Διδάσκαλος της μεγάλης Στοάς της Γαλλίας, της ανώτατης Μασονικής αρχής στη Γαλλία (1728-1773). Εκλέχθηκε εκεί το 1743 και σύμφωνα με μία εκδοχή όταν απεβίωσε τον διαδέχθηκε ο 2ος εξάδελφός του Λουδοβίκος-Φίλιππος Α΄ δούκας της Ορλεάνης. Σύμφωνα με άλλη εκδοχή παραιτήθηκε σύντομα αφήνοντας τη θέση του στον Λοκόρν.

## Σχέσεις
Επρόκειτο να νυμφευτεί την εξαδέλφη του Λουίζα Φραγκίσκη των Βουρβόνων, κόρη του Λουδοβίκου-Αυγούστου δούκα του Μαιν, αλλά τελικά και οι δύο έμειναν άγαμοι.

Από το 1730 ήταν εραστής της Λουίζας-Ενριέτας-Φραγκίσκης της Λωρραίνης, συζύγου του Εμμανουήλ-Θεοδοσίου ντε Λα Τουρ δούκα του Μπουγιόν.

## Πρόγονοι

## Εξωτερικοί σύνδεσμοι
* Βιογραφία του στο Académie française website.

## Αναφορές


Κατηγορία:Οίκος των Βουρβόνων-Κοντέ
Κατηγορία:Ιππότες του Τάγματος του Αγίου Πνεύματος
Φίλιππος της Καλαβρίας

Ο **Φίλιππος** (ισπαν. *Felipe de Borbón*, 13 Ιουνίου 1747 - 19 Σεπτεμβρίου 1777) από τον Οίκο των Βουρβόνων-Ισπανίας ήταν πρίγκιπας της Νάπολης & Σικελίας, μετά της Ισπανίας και δούκας της Καλαβρίας.

## Βιογραφία
Ο *Φίλιππος Αντώνιος Ιανουάριος Πασχάλιος Φραγκίσκος ντε Πάουλα* ήταν ο πρωτότοκος γιος του Καρόλου Γ΄ της Ισπανίας και της Μαρίας Αμαλίας των Βέττιν, κόρης του Φρειδερίκου Αυγούστου Β΄ της Σαξονίας. Ήταν διάδοχος (infante), αλλά λόγω της διανοητικής του υστέρησης εξαιρέθηκε της διαδοχής. Αδέλφια του ήταν ο Κάρολος Δ΄ της Ισπανίας, ο Φερδινάνδος Α΄ των Δύο Σικελιών, ο Γαβριήλ Αντώνιος και ο Αντώνιος Πασχάλιος.

Ασθένησε από ευλογιά και οι γονείς του, φοβούμενοι μετάδοση, έφυγαν στο Ανάκτορο της Καζέρτα. Απεβίωσε το 1777 στο Ανάκτορο του Πόρτιτσι σε ηλικία 30 ετών και τάφηκε στη Βασιλική της Αγίας Κλάρας στη Νάπολη.

## Πρόγονοι



## Πηγές
* Acton, Harold. *The Bourbons of Naples (1734-1825)*. Prion books limited, London, 1989 (first published in 1957). 
* Rubio, Maria José. *Reinas de España*. La Esfera de los Libros, Madrid, 2009. 

## Αναφορές


Κατηγορία:Δούκες της Καλαβρίας
Κατηγορία:Οίκος των Βουρβόνων-Ισπανίας
Καλοχώρι Ιωαννίνων

Το **Καλοχώρι**(ον) είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Το Καλοχώρι βρίσκεται στους βόρειους πρόποδες των Ορέων Κουρέντων, δυτικά του ποταμού Σμολίτσα σε υψόμετρο 360 μέτρα. Απέχει περίπου 30 χιλιόμετρα δυτικά της πόλης των Ιωαννίνων. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στην Δημοτική Ενότητα Μολοσσών του Δήμου Ζίτσας.**** Σύμφωνα με την απογραφή του 2011 αριθμεί 62 κατοίκους, που ασχολούνται κυρίως με την κτηνοτροφία.

## Ιστορικά στοιχεία
Το όνομα του χωριού παραπέμπει σε καλό χωριό ή καλών και αγαθών ανθρώπων, ίσως και χωριό όμορφο. Ωστόσο σύμφωνα με μια εκδοχή, από το αρχείο της παρακείμενης Μονής Παλιουρής και συγκεκριμένα από δύο τεσκερέδες Αρβανιτών τσιφλικάδων του 1832 και 1834, προκύπτει ότι το όνομα του χωριού παραπέμπει σε παλιά οικογένεια Αρβανιτών τσιφλικάδων με το όνομα Καλούση από την ονομασία Κάλι ή Κάλο με την αρβανίτικη υποκοριστική κατάληξη –ουση. Συνεπώς η ονομασία μπορεί να προέρχεται από το τσιφλίκι του Αρβανίτη μπέη Κάλο ή Καλούση. 

Το έτος ίδρυσης του χωριού είναι άγνωστο. Τον Απρίλιο του 1854 λεηλατήθηκε και πυρπολήθηκε από τους Τούρκους κατά την αποτυχημένη επανάσταση που ξέσπασε με αρχηγό τον Γ. Τσιάμη στην περιοχή του Καλαμά στο πλαίσιο του γενικότερου επαναστατικού κινήματος Ηπείρου-Θεσσαλίας του Γρίβα. Το 1895 ανήκε στον Ναχιγιέ Κουρέντων του Καζά Ιωαννίνων και είχε 155 κατοίκους, σύμφωνα με στατιστικά στοιχεία των Οθωμανών (Σαλναμέ) εκείνου του έτους. Το 1919 έγινε Κοινότητα η οποία εντάχθηκε το 1997 στον Καποδιστριακό Δήμο Μολοσσών και στη συνέχεια το 2010 στον Καλλικρατικό Δήμο Ζίτσας.

## Τουρισμός και αξιοθέατα
Στο Καλοχώρι υπάρχει το "Μνημείο της Αγρότισσας" (1986) το οποίο απεικονίζει μια αγρότισσα να οργώνει με ένα ζευγάρι υποζύγια μονολογώντας: "Άντε Μαρτίνη, άντε Μαγιούλη, ώσπου να 'ρθει ο αφέντης μου απ' τα ξένα". Το μνημείο βρίσκεται επί της Π.Ε.Ο. Ιωαννίνων-Ηγουμενίτσας (29ο χλμ) στην περιοχή "Χάνι Τσίκα" κοντά στις όχθες του ποταμού Καλαμά. Δίπλα στο χώρο έχει διαμορφωθεί το "Πάρκο της Αγρότισσας" όπου πραγματοποιείται ετήσια εκδήλωση προς τιμήν της με πρωτοβουλία του Δήμου Ζίτσας και συνδιοργάνωση του Εκπολιτιστικού Συλλόγου Καλοχωρίου, της Τοπικής Κοινότητας Καλοχωρίου και της Περιφέρειας Ηπείρου.

Η παραποτάμια περιοχή του Καλοχωρίου προσφέρεται για εναλλακτικές τουριστικές δραστηριότητες καθώς διαθέτει εύκολες πεζοπορικές διαδρομές, ενώ υπάρχει δυνατότητα για πλωτές δραστηριότητες rafting και kayak.

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Πέτρος Γάστων της Ορλεάνης-Μπραγκάνσα

O **Πέτρος Γάστων** (πορτογ. *Pedro Gastão*, 19 Φεβρουαρίου 1913 - 27 Δεκεμβρίου 2007) από τον Οίκο της Ορλεάνης-Μπραγκάνσα ήταν πρίγκιπας της Ορλεάνης-Μπραγκάνσα και διεκδικητής αυτοκράτορας της Βραζιλίας.
## Βιογραφία
Ο *Πέτρος ντε Αλκάνταρα Γάστων Ιωάννης Μαρία Φίλιππος Λαυρέντιος Ουμβέρτος Μιχαήλ Γαβριήλ Ροβέρτος Γκοντζάγκα* ήταν γιος του Πέτρου της Ορλεάνης-Μπραγκάνσα, Πρίγκιπα του Γκράο-Παρά, και της Ελισάβετ, κόρης του κόμη Γιόχαν Βέντσελ του Ντομπρζένσκυ ντε Ντομπρζένιτς. Ο πατέρας του ήταν ο πρωτότοκος γιος της Ισαβέλλας, διαδόχου στη αυτοκρατορία της Βραζιλίας, αλλά λόγω του μοργανατικού γάμου του εξαιρέθηκε της διαδοχής.

## Οικογένεια
Το 1944 νυμφεύτηκε τη Μαρία ντε λα Εσπεράνθα των Βουρβόνων-Δύο Σικελιών, κόρη του Καρόλου των Βουρβόνων-Δύο Σικελιών. Είχε τέκνα:
* Πέτρος Κάρολος (γενν. 1945), πρίγκιπας της Ορλεάνης-Μπραγκάνσα.
* Μαρία ντα Γκλόρια (γενν. 1946), παντρεύτηκε πρώτα τον Αλέξανδρο Καρατζόρτζεβιτς και έπειτα τον Ιγνάθιο δε Μεδίνα υ Φερνάντεθ δε Κόρδοβα, Δούκα της Σεγκόρβε.
* Αλφόνσος Εδουάρδος (γενν. 1948), πρίγκιπας της Ορλεάνης-Μπραγκάνσα.
* Εμμανουήλ Άλβαρος (γενν. 1949), πρίγκιπας της Ορλεάνης-Μπαγκάνσα.
* Χριστίνα Μαρία (γενν. 1950), παντρεύτηκε τον Γιαν-Πάουελ πρίγκιπα Σαπιέχα-Ροζάνσκι (γενν. 1935) από την Πολωνία.
* Φραγκίσκος Ουμβέρτος (γενν. 1956), πρίγκιπας της Ορλεάνης-Μπραγκάνσα.

## Πρόγονοι





## Εξωτερικοί σύνδεσμοι
*Brazilian Constitutional Monarchy Historic-Cultural Website
*Brilliant Match – Time Magazine 
*Elisabeth Dobrzensky von Dobrzenicz "Empress of Brazil" 
*Royal Ark

## Αναφορές σε πηγές


Κατηγορία:Οίκος της Ορλεάνης-Μπραγκάνσα
C10H8O

Ο μοριακός τύπος **C<sub>10</sub>H<sub>8</sub>O**, με μοριακή μάζα 144,17  amu (ακριβέστερη μοριακή μάζα 144,1699 ± 0,0089), μπορεί να αναφέρεται σε ισομερείς οξυγονούχες οργανικές ενώσεις με βαθμό ακορεστότητας 7, και πιο συγκεκριμένα (μεταξύ άλλων και) στα ακόλουθα ισομερή θέσης:

# Ναφθόλες
## 1-ναφθόλη, με γραμμικό τύπο χωρίς-πλαίσιο|60x60εσ και αριθμό CAS 90-15-3.
## 2-ναφθόλη, με γραμμικό τύπο χωρίς-πλαίσιο|80x80εσ και αριθμό CAS 135-19-3.
# **[[Οξεπίνιο|Βενζοξεπίνια]]**
## **1-βενζοξεπίνιο**, με γραμμικό τύπο χωρίς-πλαίσιο|80x80εσ και αριθμό CAS 264-73-3.
## **2-βενζοξεπίνιο**, με γραμμικό τύπο χωρίς-πλαίσιο|79x79εσ και αριθμό CAS 264-25-5.
## 3-βενζοξεπίνιο, με γραμμικό τύπο χωρίς-πλαίσιο|79x79εσ και αριθμό CAS 264-13-1
# Αζουλενόλες
## **1-αζουλενόλη**, με γραμμικό τύπο χωρίς-πλαίσιο|80x80εσ (δεν βρέθηκε αριθμός CAS).
## **2-αζουλενόλη**, με γραμμικό τύπο χωρίς-πλαίσιο|100x100εσ και αριθμό CAS 19384-00-0.
## **4-αζουλενόλη**, με γραμμικό τύπο χωρίς-πλαίσιο|80x80εσ (δεν βρέθηκε αριθμός CAS).
## **5-αζουλενόλη**, με γραμμικό τύπο χωρίς-πλαίσιο|80x80εσ (δεν βρέθηκε αριθμός CAS).
## **6-αζουλενόλη**, με γραμμικό τύπο χωρίς-πλαίσιο|90x90εσ και αριθμό CAS 19390-89-7.

Κατηγορία:Αποσαφήνιση
Κατηγορία:Αποσαφηνίσεις χημικών τύπων
Κατηγορία:C10
Κατηγορία:Οργανικές ενώσεις με οξυγόνο
Γέφυρα του Τουίκεναμ

Η **γέφυρα του Τουίκεναμ** (αγγλικά: *Twickenham Bridge*) βρίσκεται επί του Τάμεση στην περιοχή Ρίτσμοντ του νοτιοανατολικού Λονδίνου. Η κατασκευή της ολοκλήρωθηκε το 1933 ως μέρος της ευρύτερης αρτηριακής οδού A316 για την αποσυμφόρηση της οδικής κίνησης των γειτονικών περιοχών, και συνδέει την περιοχή του παλαιού πάρκου των ελαφιών του Ρίτσμοντ με την περιοχή Σαιντ Μάργκαρετς του Τουίκεναμ. Καθώς υπήρχε ήδη από πολύ παλιά η σε κοντινή απόσταση γέφυρα του Ρίτσμοντ, η νέα οδική γέφυρα ονομάστηκε βάσει της περιοχής της άλλης όχθης, με το κέντρο του Τουίκεναμ να βρίσκεται σε περίπου 3 χλμ απόσταση από την γέφυρα. Από το 2008 αποτελεί προστατευόμενο κτίσμα σύμφωνα με τις βρετανικές διατάξεις προστασίας της πολιτιστικής κληρονομιάς.

## Χαρακτηριστικά
Η γέφυρα εγκαινιάστηκε στις 3 Ιουλίου του 1933 από τον πρίγκηπα και μετέπειτα βασιλιά Εδουάρδο Η´. Οι διαστάσεις της είναι 31,8 μ. συνολικό μήκος και πλάτος 21,4 μέτρα. Κατασκευάστηκε με χρήση ενισχυμένου σκυροδέματος, και ήταν η πρώτη γέφυρα στην Βρετανία η οποία έκανε χρήση μόνιμων αρμών για την σύνδεση των τριών συνολικά αψίδων της. Η καινοτομία αυτή επέτρεπε την αυτόματη προσαρμογή της γέφυρας ανάλογα με τις αλλαγές της θερμοκρασίας.Τα διακοσμητικά στοιχεία της στα κάγκελα, βάσεις και φανοστάτες της είναι τύπου Αρ Ντεκό, και φέρει διακοσμητική κάλυψη από ορείχαλκινες κατασκευές.

Το 1992 η γέφυρα υπήρξε η πρώτη στο Ηνωμένο Βασίλειο στην οποία εγκαταστάθηκαν κάμερες παρακολούθησης ταχύτητας οχημάτων τύπου Gatso.

Το 1994 έγιναν εκτεταμένες εργασίες συντήρησης που διήρκησαν για 5 μήνες.

Σε πολύ μικρή απόσταση από την γέφυρα βρίσκεται η σιδηροδρομική γέφυρα του Ρίτσμοντ.

## Παραπομπές


## Εξωτερικοί σύνδεσμοι

*  Twickenham Bridge - Engineering Timelines

Κατηγορία:Γέφυρες επί του Τάμεση
Κατηγορία:Ρίτσμοντ (Λονδίνο)
Ιωάννης Μαρία της Ορλεάνης-Μπραγκάνσα

Ο **Ιωάννης-Μαρία**, πορτογ. João Maria (15 Οκτωβρίου 1916 - 26 Ιουνίου 2005) από τον Οίκο της Ορλεάνης-Μπραγκάνσα ήταν πρίγκιπας της Ορλεάνης-Μπραγκάνσα.
## Βιογραφία
Γεννήθηκε στο Μπουλόν-Μπιλανκούρ της Γαλλίας και ήταν ο δευτερότοκος γιος του Πέτρου ντε Αλκάνταρα διαδόχου της Βραζιλίας και πρίγκιπα του Γκράο-Παρά και της Ελισάβετ, κόρης του Γιόχαν-Βέντσελ Β΄ Ντομπζένσκυ κόμη ντε Ντομπζένιτς. Ο πατέρας του ήταν γιος της Ισαβέλλας Μπραγκάνσα, τιτουλάριας αυτοκράτειρας της Βραζιλίας, η οποία είχε εξοριστεί το 1889 μετά από πραξικόπημα. Ο Ιωάννης-Μαρία πήγε στη Βραζιλία, όταν έγινε 19 ετών.

Νέος ήταν μέλος της Βραζιλιανής Ολοκληρωτικής Δράσης, μίας φασιστικής ομάδας με αρχηγό τον συγγραφέα Πλίνιο Σαλγάδο. Το 1938 επιτέθηκαν ανεπιτυχώς στο ανάκτορο Γκουαναμπάρα του Προέδρου Ζετούλιο Βάργκας και τραυματίστηκε. 

Κατά τη διάρκεια του Β΄ Παγκοσμίου Πολέμου υπηρέτησε στην Βραζιλιανή Αεροπορία, πετώντας με τα αεροσκάφη Καταλίνα. Μετά τον Πόλεμο έγινε αντιπρόεδρος της *Παν-Έιρ ντο Μπραζίλ*. Αργότερα αποσύρθηκε στο Παράτυ, στη Δυτική ακτή της πολιτείας του Ρίο ντε Τζανέιρο. Απεβίωσε 88 ετών στο Ρίο ντε Τζανέιρο.

## Οικογένεια
Νυμφεύτηκε την Αιγύπτια Φατίμα-Σερίφα Κιρίνε, αδελφή του Ισμαήλ Κιρίνε διπλωμάτη και στρατιωτικού της Αιγύπτου· τα δύο αδέλφια ήταν απόγονοι του Μεχμέτ Αλή της Αιγύπτου. Ο Ιωάννης-Μαρία απέκτησε τέκνο:
* Ζοάο-Ενρίκε, πρίγκιπας της Ορλεάνης-Μπραγκάνσα.

Το 1971 διαζεύχθηκε την Φατίμα-Σερίφα και το 1990 έκανε δεύτερο γάμο, με την Τερέζ Λέιτε.

## Πρόγονοι





## Aναφορές


Κατηγορία:Οίκος της Ορλεάνης-Μπραγκάνσα
Bomberman Ultra

Το ***Bomberman Ultra*** είναι βιντεοπαιχνίδι παζλ λαβύρινθου για το PlayStation 3. Αναπτύχθηκε και κυκλοφόρησε σε ψηφιακή μορφή στο PlayStation Network (PSN) από την Hudson Entertainment στις 11 Ιουνίου του 2009. Είναι το τρίτο παιχνίδι της σειράς *[[Bomberman]]* που διατίθεται μόνο ψηφιακά, μετά τα *[[Bomberman Live]]* για το Xbox 360 (Xbox Live Arcade) και το *[[Bomberman Blast]]* για το Wii (WiiWare). Το παιχνίδι υποστηρίζει μέχρι και οκτώ παίκτες ταυτόχρονα μέσω διαδικτυακού ή τοπικού multiplayer. Ένα από τα χαρακτηριστικά του *Bomberman Ultra* είναι η δυνατότητα παραμετροποίησης του χαρακτήρα που ελέγχει ο παίκτης. Όσο εξελίσσεται το παιχνίδι, ξεκλειδώνονται περισσότερα ρούχα και αξεσουάρ ανεβάζοντας τον αριθμό των πιθανών συνδυασμών στις 150.000.

## Τρόπος παιχνιδιού
μικρογραφία|αριστερά|Σκηνή του παιχνιδιού.
Όπως και στους υπόλοιπους τίτλους της σειράς Bomberman, έτσι και στο Ultra ο παίκτης βρίσκεται αντιμέτωπος μέχρι και με επτά αντιπάλους. Τα 14 διαθέσιμα επίπεδα είναι ειδικά διαμορφωμένοι λαβύρινθοι, στους οποίους οι bombermen πρέπει να παγιδεύσουν ο ένας τον άλλο με στρατηγικά τοποθετημένες βόμβες. Κατά τη διάρκεια της μάχης, εμφανίζονται σε τυχαία σημεία διάφορα power ups τα οποία δίνουν πλεονεκτήματα στους κατόχους τους, όπως έξτρα ταχύτητα, μεγαλύτερες εκρήξεις και άλλα. Νικητής της παρτίδας αναδεικνύεται ο τελευταίος επιζών. 

## Υποδοχή
Το *Bomberman Ultra* έχει σκορ 81% στο Metacritic ενώ παίρνει 4.5 αστέρια στα 5 από τους χρήστες του PlayStation Network. To IGN το βαθμολόγησε με 8/10 υπογραμμίζοντας πως "Είναι μία πολύ καλή ευκαιρία για τα χρήματα που κοστίζει. Πρόκειται για ένα download για το οποίο οι φίλοι του *Bomberman* καλά θα κάνουν να εξοικονομήσουν χώρο".

## Παραπομπές


Κατηγορία:Bomberman
Κατηγορία:Βιντεοπαιχνίδια του 2009
Κατηγορία:Αποκλειστικότητες του PlayStation 3
Κατηγορία:Βιντεοπαιχνίδια λαβύρινθου
Κατηγορία:Βιντεοπαιχνίδια παζλ
Κατηγορία:Βιντεοπαιχνίδια της Hudson Soft
Κατηγορία:Βιντεοπαιχνίδια πολλαπλών παικτών
Πέτρος Κάρολος της Ορλεάνης-Μπραγκάνσα

Ο **Πέτρος-Κάρολο** (πορτογαλικά: *Pedro Carlos*, γενν. 31 Οκτωβρίου 1945) από τον Οίκο της Ορλεάνης-Μπραγκάνσα είναι πρίγκιπας της Ορλεάνης-Μπραγκάνσα και διεκδικητής αυτοκράτορας της Βραζιλίας.
## Βιογραφία
Γεννήθηκε στο Ρίο ντε Τζανέιρο και είναι ο πρωτότοκος γιος του Πέτρου-Γκαστάο και της Μαρίας ντε λα Εσπαράνθας των Βουρβόνων-Δύο Σικελιών, κόρης του Καρόλου πρίγκιπα των Δύο Σικελιών.

## Οικογένεια
Νυμφεύτηκε πρώτα το 1975 την Ρόνη Κουν ντε Σούζα και έχει τέκνο:
* Πέδρο-Τσιάγκο γενν. 1979, πρίγκιπας της Ορλεάνης-Μπραγκάνσα, διεκδικητής διάδοχος της Βραζιλίας.

Το 1979 απεβίωσε η Ρόνη Κουν ντε Σούζα και ο Πέτρος-Κάρολος έκανε δεύτερο γάμο, με την Πατρίτσια-Αλεξάνδρα Μπανσκόμπε και έχει τέκνο:
* Φίλιππος-Ροντρίγκο γενν. 1982, πρίγκιπας της Ορλεάνης-Μπραγκάνσα.

Το 2007 η Πατρίτσια-Αλεξάνδρα απεβίωσε στο ανάκτορο του Γκράο-Παρά στην Πετρόπολις.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Οίκος της Ορλεάνης-Μπραγκάνσα
Κομητεία Γιενγκισάρ

Η **Κομητεία Γιενγκισάρ** είναι κομητεία στην Αυτόνομη Ουιγουρική Περιφέρεια του Σιντσιάνγκ της βορειοδυτικής Κίνας. Είναι κάτω από τη διοίκηση του Νομού Κασγκάρ. Έχει έκταση 3.373 τετραγωνικών χιλιομέτρων. Στην απογραφή του 2002, η κομητεία είχε πληθυσμό 230.000 κατοίκων. 

Η έδρα της κομητείας είναι το Γιενγκισάρ, μια πόλη που είναι γνωστή μεταξύ των ντόπιων Ουιγούρων για τα χειροποίητα μαχαίρια. Συνηθιζόταν να περνά από γενιά σε γενιά η λεπτή επιδεξιότητα της παραγωγής μαχαιριών , αλλά η βιομηχανία τους αργοπεθαίνει λόγω της αυστηρής αντίδρασης της Κίνας στις θανατηφόρες συγκρούσεις στο Σιντζιάνγκ.

Ιστορικά, το Γιενγκισάρ ήταν επίσης γνωστό ως** Γιάνγκι Χισσάρ**. δεξιά|μικρογραφία|280x280εσ|Εργοστάσιο μαχαιριών στο Γιενγκισάρ.

## Ιστορία
Η Μάχη του Γιάνγκι Χισσάρ έλαβε χώρα στην περιοχή τον Απρίλιο του 1934. Ο Μα Ζανκάνγκ οδήγησε την Κινεζική Μουσουλμανική 36η διοίκηση για να επιτεθούν στις τουρκικές μουσουλμανικές δυνάμεις των Ουιγούρων στο Γιάνγκι Χισσάρ, νικώντας την Ουιγουρική δύναμη που ανερχόταν στα 500 άτομα και σκοτώνοντας τον Εμίρη Νουρ Αχμάντ Τζαν Μπούγκρα.

## Άγρια ζωή
Το όνομα του σαμαμιδιού του Γιανγκιχισσάρ (*Cyrtopodion elongatum*), ενός είδους σαύρας περιέχει το όνομα της πόλης του Γιενγκισάρ. Το είδος απαντάται σε όλη την Κεντρική και Ανατολική Ασία, συμπεριλαμβανομένων των επαρχιών Σιντζιάνγκ και Γκανσού.https://web.archive.org/web/20071012083213/http://www.geckolist.com/info/Gekkoninae/Cyrtopodion/elongatus/index.php

## Μεταφορές
Το Γιενγκισάρ εξυπηρετείται από τον Εθνικό Κινεζικό Αυτοκινητόδρομο 315 και τον Νότιο Σιδηρόδρομο του Σιντζιάνγκ. 
## Παραπομπές


Κατηγορία:Κομητείες του Σιντσιάνγκ
Υδατοφράκτης και πεζογέφυρα του Ρίτσμοντ

Ο **υδατοφράκτης και πεζογέφυρα του Ρίτσμοντ** (αγγλικά: *Richmond Lock and Footbridge*) επί του Τάμεση βρίσκεται στην περιοχή Ρίτσμοντ του νοτιοανατολικού Λονδίνου, και αποτελεί πολιτιστικά προστατευόμενο κτίσμα. Η λειτουργία του υδατοφράκτη γίνεται από το λιμεναρχείο του Λονδίνου, και στον περιβάλλοντα χώρο της υπάρχει σταθμός ελλιμένισης των πλωτών περιπολικών του λιμεναρχείου και φρουραρχείο. Στην κορυφή της κατασκευής υπάρχει πεζογέφυρα η οποία λειτουργεί κατά την ημέρα και συνδέει την πλευρά του Ρίτσμοντ με την πλευρά του Σαιντ Μάργκαρετς στο Τουίκεναμ.

## Περιγραφή
Η κατασκευή ολοκλήρωθηκε κατά την περίοδο 1891 με 1894, με σκοπό την ρύθμιση της στάθμης των υδάτων του Τάμεση για προστασία από πλημμύρες αλλά και για την διατήρηση αναγκαίου βάθους για τα μεγαλύτερα πλοία κατά τις περιόδους άμπωτης. Ο πρωταρχικός σκοπός της κατασκευής ήταν η ύπαρξη υδατοφράκτη, ωστόσο αποφασίστηκε να κατασκευαστεί με την μορφή γέφυρας καθώς κάτι τέτοιο εξυπηρετούσε πέρα από τους πεζούς και την κατάλληλη τοποθέτηση των μηχανισμών του φράγματος.

Ξεκίνησε την λειτουργία της στις 19 Μαΐου του 1894 και εγκαινιάστηκε από τον δούκα της Υόρκης και μετέπειτα βασιλιά Γεώργιο Ε´, με το συνολικό κόστος κατασκευής της να είναι 61.000 λίρες. Η διαχείριση στο λιμεναρχείο του Λονδίνου ανατέθηκε με ψήφισμα του 1908 για την ευρύτερη περιοχή έως το Τέντιγκτον.Ο φράχτης διαθέτει 2 πύλες, με βάρος 32 τόνους, 20 μέτρα πλάτος, και 3.5 μέτρα βάθος, έκαστη.

Από την κατασκευή της γέφυρας το 1894 έως και τον Β´ Παγκόσμιο Πόλεμο, υπήρχαν διόδια για τους πεζούς που ήθελαν να χρησιμοποιήσουν την γέφυρα, με το αντίτιμο να είναι μια πέννα ανά διέλευση.

## Παραπομπές


## Εξωτερικοί σύνδεσμοι

* The Richmond Society

Κατηγορία:Γέφυρες επί του Τάμεση
Κατηγορία:Ρίτσμοντ (Λονδίνο)
Δρυπέτη

Η **Δρυπέτη** ήταν πριγκίπισσα της δυναστείας των Αχαιμενιδών. Γεννήθηκε μεταξύ 350 και 345 π.Χ. και ήταν κόρη του βασιλιά της Περσίας Δαρείου Γ' και της Στατείρας της Περσίας και σύζυγος του Ηφαιστίωνα.

Όταν ο πατέρας της ξεκίνησε την στρατιωτική εκστρατεία εναντίον του στρατού του Μεγάλου Αλεξάνδρου, συνοδεύτηκε από την Δρυπέτη, μαζί με τη μητέρα της, την αδερφή της Στατείρα, και τη γιαγιά της Σισύγαμβις. Μετά τη Μάχη της Ισσού το 333 π.Χ., ο Δαρείος έφυγε και η οικογένειά του αιχμαλωτίστηκε από τα μακεδονικά στρατεύματα. Ο Αλέξανδρος συναντήθηκε με τις γυναίκες και υποσχέθηκε να παράσχει προίκα για την Δρυπέτη και την Στατείρα.
Αν και ο Δαρείος προσπάθησε επανειλημμένα, έναντι λύτρων, να πάρει την οικογένειά του, ο Μέγας Αλέξανδρος τους κράτησε μαζί του μέχρι το 331 π.Χ. Έπειτα η Δρυπέτη και η αδελφή της στάλθηκαν στα Σούσα για να μάθουν την ελληνική γλώσσα.

Το 324 π.Χ. η Δρυπέτη παντρεύτηκε τον Ηφαιστίωνα, στρατηγό του στρατού του Μέγα Αλέξανδρου κατά τους γάμους στα Σούσα. Και σε πολύ σύντομο χρονικό διαστήμα χήρεψε. 
Πολλοί ιστορικοί αποδέχονται το γεγονός ότι η Δρυπέτη σκοτώθηκε το 323 π.Χ. μαζί με την αδερφή της Στατείρα. Ο Μέγας Αλέξανδρος είχε πεθάνει νωρίτερα εκείνο το έτος και η άλλη χήρα του, η Ρωξάνη, ήθελε να εξολοθρεύσει την αντίπαλό της.
Σύμφωνα με την ιστορικό Elizabeth Donnelly Carney, ωστόσο, η Δρυπέτη δεν σκοτώθηκε από την Ρωξάνη. Η Δρυπέτη θα ήταν μικρή απειλή για τη θέση της Ρωξάνης, καθώς δεν είχε παιδί από τον Μέγα Αλέξανδρο. Αντ 'αυτού, η Carney θεωρεί ότι η Ρωξάνη σκότωσε την Παρυσάτιδα (κόρη του Αρταξέρξη της Περσίας), που ήταν πιθανότατα και σύζυγος του Μέγα Αλέξανδρου.

## Παραπομπές


Κατηγορία:Αλέξανδρος ο Μέγας
Μωρίς Γκατσονίδης

Ο **Μωρίς Μάους Γκατσονίδης** (ολλανδικά: *Maurice Maus Gatsonides*, 14 Φεβρουαρίου 1911 Γκομπόνγκ, Ιάβα &ndash; 29 Νοεμβρίου 1998, Χέεμστεντε, Ολλανδία) ήταν Ολλανδός οδηγός αγώνων ταχύτητας, σχεδιαστής αυτοκινήτων, και εφευρέτης της πρώτης κάμερας παρακολούθησης ταχύτητας αυτοκινήτων οι οποίες αργότερα έγιναν γνωστές ως *[[Gatso]]*. 

## Περιγραφή
Γεννήθηκε στην Ιάβα των Ολλανδικών Ανατολικών Ινδιών -σημερινή Ινδονησία-, με τον πατέρα του να είναι Ολλανδός διπλωμάτης ελληνικής καταγωγής και αντικυβερνήτης της περιοχής, ενώ η μητέρα του Ινδονήσια. Μεγαλώνοντας είχε έντονο ενδιαφέρον για τους αγώνες ταχύτητας με αυτοκίνητα και πειραματιζόμενος με τις γνώσεις μηχανικής που διέθετε δημιούργησε μια κάμερα για την μέτρηση της ταχύτητας του κατά τις δοκιμές του αυτοκινήτου του. Καθώς εκδηλώθηκε ευρύτερο ενδιαφέρον για την κατασκευή αυτή, ίδρυσε την εταιρεία *Gatsometer BV* στην Ολλανδία το 1958 και άρχισε το εμπόριο των συσκευών αυτών, γνωστών ως Gatso, οι οποίες πλέον χρησιμοποιούνται διεθνώς.

Το 1949 κατασκεύασε το δικό του όχημα προσδίδοντας του αεροδυναμικό σχεδιασμό, με τον τίτλο *Gatso1500*. Κατά την επίδειξη του το αυτοκίνητο είχε πολύ θετικό σχολιασμό, ωστόσο το πούλησε αργότερα για να καλύψει κάποια χρέη που είχε.

Κατά την ενασχόληση του ως οδηγός αγώνων ταχύτητας, κέρδισε την πρώτη θέση στο ράλλυ του Μόντε Κάρλο το 1953 οδηγώντας ένα Ford Zephyr.

## Φωτογραφίες

Start Tulpenrallye te Noordwijk, JE Landweer (rechts) - M Gatsonides(Ned) m…, Bestanddeelnr 915-0789.jpg|Ο Γκατσονίδης σε αγώνες ταχύτητας ράλλυ το 1963 (αριστερά)
Gatso Camera.jpg|Κάμερα παρακολούθησης ταχύτητας *Gatso*
Gatso 1500 Sport Platje Roadster 1948 schräg 4.JPG|*Gatso 1500* έμπροσθεν όψη
Gatso 1500 Sport (rear quarter).jpg|*Gatso 1500* όπισθεν όψη
Gatso 1500 Sport Platje Roadster 1948 Interieur.JPG|Εσωτερικό του οχήματος


## Παραπομπές


## Εξωτερικοί σύνδεσμοι

*  Company history at RitzSite
*  Gatso sportscars

Κατηγορία:Οδηγοί Αγωνιστικών Αυτοκινήτων Ράλι
Κατηγορία:Ολλανδοί μηχανικοί
Κατηγορία:Ολλανδοί εφευρέτες
Κοκντάλα

Η **Κοκντάλα **(απλοποιημένα κινέζικα: 可克达拉, παραδοσιακά Κινέζικα: 可克達拉; πινγίν: Kěkèdálā; Ουιγουρικά: كۆكدالا شەھىرى, Көкдала, ULY: Kökdala) είναι πόλη στο βόρειο τμήμα του Σιντζιάνγκ στην Κίνα. Διοικητικά, είναι πόλη κομητειακού επιπέδου κάτω από την άμεση διαχείριση της περιφερειακής κυβέρνησης, αν και γεωγραφικά βρίσκεται στον Αυτόνομο Καζακικό Νομό Ιλί. Στις 18 Μαρτίου, 2015, η πόλη δημιουργήθηκε ως η όγδοη πόλη του Σώματος Παραγωγής και Κατασκευής του Σιντζιάνγκ. Η πόλη καλύπτει έκταση 980 τ.χλμ. και έχει πληθυσμό περίπου 80.000 κατοίκων.

## Παραπομπές


Κατηγορία:Κομητείες του Σιντσιάνγκ
Κατηγορία:Πόλεις της Κίνας
Τουμσούκ

δεξιά|μικρογραφία|Ένα άγαλμα σερινδιανής τέχνης του Βούδα από το Τουμσούκ του Σιντζιάνγκ. Χρονολογείται από τον 5ο αιώνα.
Το **Τουμσούκ **ή **Τουμουσούκε** (απλοποιημένα Κινέζικα: 图木舒克, παραδοσιακά Κινέζικα: 圖木舒克, πινγίν: Túmùshūkè, Ουιγουρικά: تۇمشۇق, Тумшуқ‎, Ουιγουρικό Λατινικό Αλφάβητο: Tumshuq, Ουιγουρικό Νέο Αλφάβητο: Tumxuk̡, επίσης γνωστή ως Τουμουσούκ, Τούμσουκ) είναι πόλη υπο-νομαρχιακού επιπέδου στο Σιντζιάνγκ της Κίνας, η οποία περιβάλλεται από τον νομό Κασγκάρ. 

## Γεωγραφία
Το Τουμσούκ καλύπτει έκταση 1.927 τετραγωνικών χιλιομέτρων και βρίσκεται 1.222 χιλιόμετρα νοτιοδυτικά του Ουρούμτσι. 

Είναι προγραμματισμένη η εξυπηρέτηση της πόλης από το Αεροδρόμιο του Τουμσούκ. Είναι υπό κατασκευή και βρίσκεται 15 χιλιόμετρα από την πόλη. Μόλις ολοκληρωθεί θα εξυπηρετεί επίσης τις κομητείες Μαραλμπεσί και Καλπίν. 

## Δείτε επίσης
* Σώμα Παραγωγής και Κατασκευής του Σιντζιάνγκ
* Χάρτης Μακάν

## Παραπομπές


## Εξωτερικοί σύνδεσμοι
* 
* Ιστοσελίδα της Κυβέρνησης του Τουμσούκ (Κινέζικα)

Κατηγορία:Πόλεις της Κίνας
Τουίκεναμ

Το **Τουίκεναμ** (αγγλικά: *Twickenham*) είναι περιοχή στο νοτιοδυτικό Λονδίνο, δίπλα από τον ποταμό Τάμεση σε απόσταση 16 χλμ από το κέντρο του Λονδίνου. 

Αποτελεί τμήμα του ευρύτερου δήμου του Ρίτσμοντ, με το οποίο ενώνεται μέσω της περιοχής Σαιντ Μάργκαρετς, και η περιοχή του εκτείνεται σε 12 τ.χλμ και έχει πληθυσμό 52.396 κατοίκων με πληθυσμιακή πυκνότητα 4.239 κατοίκους ανά τ.χλμ σύμφωνα με την απογραφή του 2011.Το κέντρο της περιοχής είναι αρκετά ανεπτυγμένο, ενώ η ευρύτερη περιοχή είναι γνωστή ως η έδρα του σταδίου του Τουίκεναμ, το οποίο είναι το μεγαλύτερο στάδιο ράγκμπι παγκοσμίως και η έδρα της αγγλικής ομοσπονδίας ράγκμπι και της αγγλικής εθνικής ομάδας ράγκμπι.

Κατά μήκος της πλευράς που βρίσκεται δίπλα από τον Τάμεση, υπάρχουν πολλές παλιές αρχοντικές επαύλεις του 18ου αιώνα οι οποίες εξακολουθούν να διατηρούνται σε πολύ καλή κατάσταση. Τα διάσημα κτήρια της περιοχής είναι το *Γιορκ Χάουζ*, *Μαρμπλ Χιλ*, και το *Στρώμπερι Χιλ Χάουζ*. Στην περιοχή υπήρχε επίσης κατά το παρελθόν και η οικία του ποιητή του 18ου αιώνα Αλεξάντερ Πόουπ η οποία δεν διασώζεται πλέον εκτός από τις απεικονίσεις της σε έργα τέχνης. Αξιόλογο επίσης κτήριο και ίδρυμα της περιοχής είναι το πανεπιστήμιο *St Mary's* στο Τουίκεναμ, το οποίο αποτελεί το παλαιότερο καθολικό πανεπιστήμιο στο Ηνωμένο Βασίλειο έχοντας ιδρυθεί το 1850.

Ο κυριότερος οδικός άξονας από το κύριο Λονδίνο προς το Τουίκεναμ είναι ο Α316 ο οποίος περνά τον Τάμεση από την γέφυρα του Τουίκεναμ.

## Φωτογραφικό υλικό

Twickenham Museum - London. (19977475534).jpg|Μουσείο του Τουίκεναμ, κοντά στην νήσο Ηλ Πάι
Crane Shot Tower.JPG|Πύργος του παλιού ανεμόμυλου στο πάρκο Κρέιν
A View of Alexander Pope's Villa, Twickenham, on the Banks of the Thames by Samuel Scott, RA.jpg|Απεικόνιση της περιοχής με επίκεντρο την οικία του Αλεξάντερ Πόουπ, 1759
Twickenham-map.jpg|Χάρτης της ευρύτερης περιοχής


## Παραπομπές



## Ιστορική βιβλιογραφία
* 
* 
* 
* 

Κατηγορία:Ρίτσμοντ (Λονδίνο)
Σύνδεσμος Κρίκετ Κύπρου

Ο **Σύνδεσμος Κρίκετ Κύπρου** (αγγλικά: *Cyprus Cricket Association*, **CCA**) είναι οργανισμός διοίκησης του κρίκετ με έδρα την Κύπρο. Είναι μέλος του Ευρωπαϊκού Συμβουλίου Κρίκετ (ECC) και συνδεδεμένο μέλος του Διεθνούς Συμβουλίου Κρίκετ (ICC) από το 1999. Διοργανώνει το πρωτάθλημα κρίκετ της Κύπρου στο οποίο μετέχουν 10 ομάδες, μεταξύ των οποίων και μερικές από τις βρετανικές στρατιωτικές βάσεις του Ακρωτηρίου και της Δεκέλειας. Είναι επίσης υπεύθυνος για την οργάνωση και λειτουργία της εθνικής ομάδας κρίκετ ανδρών της Κύπρου.

Το κρίκετ διεξάγεται στην Κύπρο εδώ και πολλά χρόνια, αλλά έχει περιοριστεί κυρίως στις βάσεις του Βρετανικού Στρατού. Το Ευρωπαϊκό Συμβούλιο Κρίκετ, ενόψει της προωθήσεως του κρίκετ σε όλη την Ευρώπη, ενθάρρυνε το κυπριακό κρίκετ να διαμορφώσει το δικό του οργανισμό, το Cyprus Cricket Association, με δική του επιτροπή και κατασταικό. Από το 2003 ο CCA οργανώνει το κρίκετ στο νησί, επεκτείνει το παιχνίδι στις πόλεις, διοργανώνει πρωτάθλημα, ξεκινά την εκμάθηση κρίκετ για νέους στα σχολεία και συντονίζει την εθνική ομάδα με σκοπό τη συμμετοχή της σε ευρωπαϊκούς αγώνες. Το ECC παρέχει στον CCA χρήματα με σκοπό την προώθηση του αθλήματος με την εκμάθηση προπονητών και την αποστολή αυτών σε σχολεία.

Ο Βρετανικός Στρατός βοήθησε τον CCA, παρέχοντάς του πρόσβαση στις εγκαταστάσεις του και συνεισφέροντας με ομάδες στο νεοσύστατο πρωτάθλημα. Στην πραγματικότητα, η νικήτρια του πρωταθλήματος του 2005 ήταν μία στρατιωτική ομάδα, η WSBA. Ο καλύτερος παίκτης για τα τελευταία 8 χρόνια, όπως ψηφίστηκε από τους υπαλλήλους της CCA, ήταν ο Γιώργος Ιωάννου.

## Παραπομπές


## Εξωτερικοί σύνδεσμοι
* 

Κρικετ
Κατηγορία:Κρίκετ
Τραπ

Το **Τραπ** () είναι γαλλική κοινότητα στον νομό των Ιβλίν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Τραπίστ ().

## Ιστορικά στοιχεία

Η πόλη βρισκόταν κατά την αρχαιότητα επί στο σταυροδρόμι δύο Ρωμαϊκών οδών που συνέδεαν το Παρίσι με τη Σαρτρ και το Ντρε. Τον Μεσαίωνα, ο οικισμός ήταν τειχισμένος ενώ υπήρχαν πέντε πύλες για την είσοδο και την έξοδο από αυτόν. Το παλιό τμήμα της σύγχρονης πόλης χρονολογείται από τον 17ο αιώνα, όταν η περιοχή συνδεόταν με τις Βερσαλλίες. Τα συντριβάνια των Βερσαλλιών τροφοδοτούνταν από λίμνη κοντά στον οικισμό του Τραπ μέσω τάφρων, οχετών και λιμνών. Η πόλη συνδέθηκε με το σιδηροδρομικό δίκτυο το 1849, ενώ σε σύντομο διάστημα έγινε ένα από τα σημαντικότερα σιδηροδρομικά κέντρα της χώρας, με πολλούς από τους κατοίκους της να ασχολούνται με τον σιδηρόδρομο. Το 1896, ο επιστήμονας Λεόν Τεσεράνκ ντε Μπορτ, δημιούργησε παρατηρητήριο με το οποίο μελέτησε τη στρατόσφαιρα. Το 1944, κατά τη διάρκεια του Β΄ Παγκοσμίου Πολέμου, η πόλη καταστράφηκε σε ποσοστό 71% από τους βομβαρδισμούς των Συμμαχικών δυνάμεων, που στόχο είχαν τις σιδηροδρομικές εγκαταστάσεις. Μετά τον πόλεμο, οι κάτοικοι άρχισαν να ασχολούνται με τη γεωργία, ενώ ο πληθυσμός το 2014 (σύμφωνα με υπολογισμούς) ήταν 31.854 κάτοικοι.

## Μεταφορές
Η πόλη εξυπηρετείται οδικά από τον αυτοκινητόδρομο A12. Επίσης διαθέτει σιδηροδρομικό σταθμό, και η απόσταση είναι περίπου 40 λεπτά από το Παρίσι. Τέλος, λεωφορεία συνδέουν το κέντρο της πόλης με τις γύρω περιοχές.

## Κλιματολογικά στοιχεία

## Εκπαίδευση
Στο Τραπ υπάρχουν 36 νηπιαγωγεία και δημοτικά σχολεία, τρία γυμνάσια και τρία λύκεια.

## Γνωστές προσωπικότητες
* Νικολά Ανελκά, ποδοσφαιριστής
* Τζαμέλ Ντεμπούζ, ηθοποιός
* Εντί Μπεν Αρούς, παίκτης ράγκμπι
* Μπαρμπαρά Καμπριτά, ηθοποιός
* Σοφί Μπρουστάλ, ηθοποιός
* Λιντά Πραντέλ, αθλήτρια χειροσφαίρισης
* Shy'm, τραγουδίστρια
* Ομάρ Σι, ηθοποιός

## Παραπομπές


## Εξωτερικοί σύνδεσμοι
*  

Κατηγορία:Κοινότητες των Ιβλίν
Κομητεία Ουκτουρπάν

Η **Κομητεία Ουκτουρπάν (Γουσί) **ή **Κομητεία Ουτστουρπάν **(Κινεζικά: 乌什县, Ουιγουρικά: ئۇچتۇرپان ناھىيىسى, Учтурпан Наһийиси, Ουιγουρικό Λατινικό Αλφάβητο: Uchturpan Nahiyisi, Ουιγουρικό Νέο Αλφάβητο: Uqturpan Nah̡iyisi) είναι κομητεία στην Αυτόνομη Ουιγουρική Περιοχή του Σιντσιάνγκ υπό την διοίκηση του Νομού Ακσού. Καλύπτει έκταση 9.012 τετραγωνικών χιλιομέτρων και σύμφωνα με την απογραφή του 2002 η κομητεία είχε πληθυσμό 180.000 κατοίκων.

## Ιστορία

### Δυναστεία Τανγκ
Κατά τη διάρκεια της Μάχης του Ακσού το 717, το Χαλιφάτο των Ομεϋαδών και οι σύμμαχοί τους Τουργκές και Θιβετιανή Αυτοκρατορία ήλπιζαν να καταλάβουν το Ουκτουρπάν (τότε γνωστό ως Ντάι-Ντζιέκ-Τζιέν) από τους Τανγκ και τους συμμάχους τους, τους Καρλούκους και το Εξόριστο Δυτικό Τουρκικό Χαγανάτο. Τελικά, οι Ομεϋάδες απωθήθηκαν.

### Δυναστεία Τσινγκ
Το Ους Τουρφάν ήταν η περιοχή μιας μάχης ανάμεσα στον Μπαρχανουντίν και Αμπντούλλα κατά την διάρκεια της εξέγερσης των Αλτισάχρ Χότζα. Έξι χρόνια μετά την Εξέγερση των Αλτισάχρ Χότζα και δέκα χρόνια μετά την διάσωση των Αδερφών Χότζα από τους Τζουνγκάρους, μια εξέγερση κατά των Τσινγκ από τους ντόπιους Τούρκους (σήμερα γνωστοί ως Ουιγούροι) έλαβε μέρος στο Ουκτουρπάν. Ο μύθος λέει ότι ένας τοπικός αρχηγός των ανταρτών ήταν παντρεμένος με την Ιπαρχάν, η οποία ήταν γνωστή ως "Αρωματική Παλλακίδα" και ήταν απόγονος του Απάκ Χότζα. Κατά τη διάρκεια της αναταραχής, πολλοί έφυγαν, ενώ οι χιλιάδες κάτοικοι που παρέμειναν σκοτώθηκαν από τις Σινομαντζουριακές δυνάμεις. Αργότερα, η περιοχή ξανακατοικήθηκε από τους μετανάστες του νότιου Σιντσιάνγκ.

## Δείτε επίσης
* Χάρτης Μακάν

## Παραπομπές


Κατηγορία:Κομητείες του Σιντσιάνγκ
Σαιντ Μάργκαρετς (Λονδίνο)

μικρογραφία|Σιδηδρομικός σταθμός του Σαιντ Μάργκαρετς
μικρογραφία|Το μαυσωλείο του Κιλμόρεϋ

Η περιοχή **Σαιντ Μάργκαρετς** (αγγλικά: *St Margaret's*) αποτελεί προάστιο του δήμου του Ρίτσμοντ στο νοτιοανατολικό Λονδίνο, και τμήμα της περιοχής του Τουίκεναμ, σε απόσταση περίπου 14 χλμ από το κεντρικό Λονδίνο. Συνορεύει στα βόρεια με τον ποταμό Τάμεση, και στα βορειοδυτικά με τον ποταμό Κρέιν. Τα όρια του τείνουν να αλλάζουν συχνά σύμφωνα με τις αναθεωρήσεις των τοπικών αρχών, ενώ η περιοχή κοντά στην όχθη της γέφυρας του Ρίτσμοντ λογίζεται διαχειριστικά ως τμήμα του ανατολικού Τουίκεναμ παρά του Σαιντ Μάργκαρετς αν και τα όρια είναι συγκεκχυμένα. Κατά την απογραφή του 2011 ο πληθυσμός της περιοχής ήταν 3.872 κάτοικοι.

## Ιστορία
Η περιοχή ονομάστηκε από ομώνυμη έπαυλη της περιοχής η οποία κτίστηκε το 1827 επί παλαιότερου οικίσματος με την ίδια ονομασία. Στην περιοχή εξακολουθούν να υπάρχουν πολλές παλιές αρχοντικές επαύλεις και κήποι τα οποία είναι προστατευμένα σύμφωνα με την αγγλική νομοθεσία για την πολιτιστική κληρονομιά. Παραδείγματα αποτελούν το *Gordon House* η οποία είναι Γεωργιανού τύπου έπαυλη δίπλα από τον Τάμεση και για πολλά χρόνια χρησιμοποιούνταν ως κτήριο για την στέγαση υπηρεσιών του πανεπιστημίου Μπρουνέλ.

Άλλα ενδιαφέροντα κτίσματα είναι το μαυσωλείο του Κιλμόρεϋ με εμφάνιση αιγυπτιακού ναού το οποίο χρονολογείται από το 1850 και βρίσκεται στα βόρεια της περιοχής,και η ρωμαιοκαθολική εκκλησία επί της οδού Σαιντ Μάρκαρετς η οποία κτίστηκε το 1969 και έγινε προστατεύομενο κτίσμα το 1999.

Κατά την διάρκεια του Α´ Παγκοσμίου Πολέμου, κατέφυγαν στην περιοχή πολλοί πρόσφυγες που διέφυγαν από το Βέλγιο. Τον Απρίλιο του 2017 ανεγέρθηκε μνημείο στους συνολικά 6.000 Βέλγους μετανάστες που έζησαν στην περιοχή.

## Γειτονικές περιοχές
Στα ανατολικά βρίσκεται η πόλη του Ρίτσμοντ (περιοχές της γέφυρας του Ρίτσμοντ και του Υδατοφράκτη του Ρίτσμοντ), η ευρύτερη περιοχή του Τουίκεναμ στα νοτιοδυτικά, και το Άιλουορθ στα βορειοδυτικά.

## Συγκοινωνίες
Στα βορειοδυτικά η περιοχή τέμνεται από την λεωφόρο A316 η οποία περνά τον Τάμεση μέσω της γέφυρας του Τουίκεναμ και συνδέει με τον αυτοκινητόδρομο Μ3 προς το κεντρικό Λονδίνο, ενώ η σιδηροδρομική γέφυρα του Ρίτσμοντ χρησιμεύει για τις μετακινήσεις των αμαξοστοιχειών από τον σταθμό Σαιντ Μάργκαρετς προς τον σταθμό του Ρίτσμοντ και αντίστροφα. Σε κάθε κατεύθυνση, υπάρχουν 4 τραίνα ανά ώρα με κατεύθυνση το Ουότερλου στο κεντρικό Λονδίνο, ενώ η κατεύθυνση προς τα νότια μέσω του Τουίκεναμ κατευθύνεται και προς το Γουίμπλετον.

## Παραπομπές


## Εξωτερικοί σύνδεσμοι

*  St Margarets Community Website

Κατηγορία:Ρίτσμοντ (Λονδίνο)
Ράντμποτ του Χάμπσμπουργκ

Ο **Ράντμποτ**, γερμ. Radbot (π. 985 - 1045) από τον Οίκο των Αψβούργων ήταν κόμης (graf) του Κλέτγκαου (Klettgau) στον Άνω Ρήνο της Σουαβίας. Είναι ο γενάρχης των Αψβούργων.
## Βιογραφία
Ο Ράντμποτ ήταν μάλλον ο δευτερότοκος γιος του Λαντσελίν του Κλέτγκαου, γιου του Γκούντραμ κόμη του Μπράισγκαου. Μεγαλύτερος αδελφός του ήταν ο Βέρνερ επίσκοπος του Στρασβούργου.

Ο Ράντμποτ έκτισε το κάστρο Χάμπιχτσμπουργκ (κάστρο του Γερακιού), που απλοποιήθηκε σε Χάμπσμπουργκ (Habsburg). Είναι ο γενάρχης των Αψβούργων. Το 1027 ίδρυσε το αββαείο Μούρι, που κτίστηκε από Βενεδικτίνους μοναχούς του Άινζιντελν.

## Οικογένεια
Το 1010 νυμφεύτηκε την Ίντα, κόρη του Φρειδερίκου Α΄ δούκα της Άνω Λωρραίνης και της Βεατρίκης των Ροβερτιδών, αδελφής του Ούγου Καπέτου της Γαλλίας. Γιος του ήταν ο:
* Βέρνερ Α΄ π. 1025/30-1096, κόμης του Χάμπσμπουργκ.

## Πρόγονοι

## Πηγές
* http://genealogiequebec.info/testphp/info.php?no=114423  (accessed 9 June 2009)
* http://genealogiequebec.info/testphp/info.php?no=170043  (accessed 9 June 2009)

## Αναφορές


Κατηγορία:Οίκος των Αψβούργων
Βέρνερ Β΄ του Χάμπσμπουργκ

Ο **Βέρνερ Β΄**, γερμ. Werner II (απεβ. 19 Αυγούστου 1167) από τον Οίκο των Αψβούργων ήταν κόμης του Χάμπσμπουργκ (Habsburg) το διάστημα 1111-67.

## Βιογραφία
Ήταν γιος του Όθωνα Β΄ κόμη του Χάμπσμπουργκ και της Χίλλα του Πφιρτ.

Αναμείχθηκε στον Πόλεμο για τη Διαδοχή του Μπρεγκέντς (1164-66). Απεβίωσε κοντά στο Τούσκουλον, μετά τη μάχη του Μόντε Πόρτσιο.

## Οικογένεια
Νυμφεύτηκε την Ίντα του Χόμπεργκ και είχε τέκνα:
* Αλβέρτος Γ΄ απεβ. 1199, κόμης του Χάμπσμπουργκ.
* Όθων Β΄ επίσκοπος της Κωνσταντίας.
* Ρίχεντσα, παντρεύτηκε τον Λουδοβίκο Α΄ κόμη του Πφιρτ (γαλλ. Φερέτ).

## Πρόγονοι

## Παραπομπές


## Αναφορές
* Entry at worldroots
* Entry at GenMa

Κατηγορία:Οίκος των Αψβούργων
Ελληνική Ομοσπονδία Κρίκετ

Η **Ελληνική Ομοσπονδία Κρίκετ** (ΕΛ.Ο.Κ.) είναι ο φορέας που είναι υπεύθυνος για το άθλημα του κρίκετ στην Ελλάδα. Τα κεντρικά γραφεία της ομοσπονδίας βρίσκονται στην Κέρκυρα, στην οποία κατά κύριο λόγο διεξάγεται το κρίκετ στην Ελλάδα. Είναι συνδεδεμένο μέλος του Διεθνούς Συμβουλίου Κρίκετ. Συντονίζει τις προσπάθειες της εθνικής ομάδας ανδρών σε διεθνείς διοργανώσεις.

Το κρίκετ εισήχθη στην Ελλάδα από τους Βρετανούς που κατείχαν τα Ιόνια νησιά για 50 χρόνια έως το 1864. Οι περισσότεροι παίκτες και προπονητές είναι Έλληνες από την Κέρκυρα, αλλά υπάρχουν επίσης Πακιστανοί και Αφγανοί, όπως και μερικοί Έλληνες ομογενείς από τη Μελβούρνη της Αυστραλίας.

Η Ελλάδα έχει 15 επίσημους συλλόγους εκ των οποίων 13 στην Κέρκυρα, ένας στην Αθήνα και ένας στη Θεσσαλονίκη. Το κρίκετ παίζεται στην Κέρκυρα από το 1823, αλλά παραμένει μη δημοφιλές στην Ελλάδα, με σχεδόν καθόλου κάλυψη από τα μέσα ενημέρωσης σε όλη τη χώρα.

## Παραπομπές


## Εξωτερικοί σύνδεσμοι
* 

## Σύλλογοι και ακαδημίες
Η Ελληνική Ομοσπονδία Κρίκετ συνεργάζεται με συλλόγους και ακαδημίες από διάφορες περιοχές της Ελλάδας για την ανάπτυξη και διάδοση του αθλήματος. Ενδεικτικά αναφέρονται:

* Athens Cricket Academy, με έδρα την Αθήνα.
* Αναγέννηση Κερκυραϊκού Κρίκετ 2021, με έδρα την Κέρκυρα.
* Decathlon Cricket Club, με έδρα την Κέρκυρα.
* Atlas Sports Club, με δραστηριότητα στην Κέρκυρα.
* Monomachoi Koropiou Cricket Club, με έδρα το Κορωπί Αττικής.
* Hellenic Cricket Federation Ground (Γήπεδο Κρίκετ Σπιανάδα), ιστορικός χώρος διεξαγωγής αγώνων κρίκετ στην Κέρκυρα.
* Γήπεδο Κρίκετ Κοντόκαλι, αθλητική εγκατάσταση που χρησιμοποιείται για προπονήσεις και τοπικά τουρνουά.
* Corfu Cricket Academy, ακαδημία με έδρα την Κέρκυρα που στοχεύει στην εκπαίδευση νέων αθλητών.
* Corfu Cricket Club, από τους παλαιότερους συλλόγους του νησιού, με συμμετοχή σε πανελλήνιες και διεθνείς διοργανώσεις.
* Ionian Cricket Club, με έδρα την Κέρκυρα.
* Gouvia Cricket Club, με έδρα τα Γουβιά Κέρκυρας.
* Lefkimmi Cricket Club, με έδρα τη Λευκίμμη Κέρκυρας.
* Paxos Cricket Club, με δραστηριότητα στους Παξούς.
* Decathlon Sports Academy, συνεργαζόμενη δομή ανάπτυξης του αθλήματος με εκπαιδευτικό προσανατολισμό.

Οι παραπάνω σύλλογοι και ακαδημίες αποτελούν μέλη ή συνεργαζόμενους φορείς της Ελληνικής Ομοσπονδίας Κρίκετ και συμβάλλουν στη διάδοση και διατήρηση του αθλήματος στην Ελλάδα.

Κρικετ
Κατηγορία:Κρίκετ